CELEX: 
Language: mt
Date: 2020-07-14 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) Nru 648/2012 tal-Parlament Ewropew u tal-Kunsill fir-rigward tat-tariffi imposti mill-Awtorità Ewropea tat-Titoli u s-Swieq lil kontropartijiet ċentrali stabbiliti f’pajjiżi terzi

IL-KUMMISSJONI
                              EWROPEA

                                                     Brussell, 14.7.2020
                                                     C(2020) 4891 final

                 REGOLAMENT DELEGAT TAL-KUMMISSJONI (UE) .../...

                                         ta’ 14.7.2020

     li jissupplimenta r-Regolament (UE) Nru 648/2012 tal-Parlament Ewropew u tal-Kunsill
             fir-rigward tat-tariffi imposti mill-Awtorità Ewropea tat-Titoli u s-Swieq lil
                            kontropartijiet ċentrali stabbiliti f’pajjiżi terzi

                                  (Test b’rilevanza għaż-ŻEE)

MT                                                                                            MT
 ---pagebreak---                                 MEMORANDUM TA’ SPJEGAZZJONI

     1.       KUNTEST TAL-ATT DELEGAT
     Ir-Regolament (UE) 2019/2099 li jemenda r-Regolament (UE) Nru 648/2012 dwar derivati
     OTC, kontropartijiet ċentrali u repożitorji1 tad-data dwar it-tranżazzjonijiet (ir-Regolament
     dwar l-Infrastruttura tas-Suq Ewropew, “EMIR”), ġie ppubblikat f’Il-Ġurnal Uffiċjali tal-
     Unjoni Ewropea fit-12 ta’ Diċembru 20192.
     Fir-rigward ta’ CCPs ta’ pajjiżi terzi, l-objettiv ewlieni tal-emendi għall-EMIR huwa li tiġi
     żgurata superviżjoni aktar robusta u effettiva tal-kontropartijiet ċentrali (CCPs) stabbiliti
     f’pajjiżi terzi li joffru servizzi lill-Unjoni, inkluż rwol imsaħħaħ u kompiti addizzjonali għall-
     Awtorità Ewropea tat-Titoli u s-Swieq (“ESMA”). Bħala parti minnha, il-“Kumitat
     Superviżorju tas-CCPs” huwa stabbilit u se jħejji deċiżjonijiet li għandhom jittieħdu mill-
     Bord ta’ Superviżuri tal-ESMA, u “kulleġġ tas-CCPs ta’ Pajjiżi Terzi” ġdid se jiżgura li l-
     partijiet ikkonċernati rilevanti kollha tal-Unjoni jkunu infurmati u involuti kif xieraq. Barra
     minn hekk, ir-Regolament (UE) 2019/2099 jintroduċi sistema ta’ żewġ gradi għal CCPs ta’
     pajjiżi terzi, li fiha CCPs li huma sistemikament importanti għall-istabbiltà finanzjarja tal-
     Unjoni jew ta’ wieħed jew aktar mill-Istati Membri tagħha (“CCPs tal-Grad 2”) iridu
     jikkonformaw mar-rekwiżiti tal-EMIR u jkunu soġġetti għas-superviżjoni tal-ESMA. CCPs
     tal-Grad 2 f’pajjiżi terzi b’rekwiżiti komparabbli jistgħu jitqiesu konformi mar-rekwiżiti tal-
     EMIR permezz ta’ konformità mar-regoli interni tiegħu (“konformità komparabbli”). CCPs
     ta’ pajjiżi terzi li mhumiex sistemikament importanti (“CCPs tal-Grad 1”) se jitħallew - kif
     qed isir diġà - joffru servizzi tal-ikklerjar fl-Unjoni filwaqt li jiddependu fuq il-konformità
     mar-regoli interni tagħhom iddikjarati ekwivalenti skont l-att ta’ implimentazzjoni tal-
     Kummissjoni, iżda jkunu soġġetti għal rieżami perjodiku tal-importanza sistemika tagħhom.
     Kif previst fl-Artikolu 25d tal-EMIR, jenħtieġ li l-ESMA timponi tariffi fuq CCPs ta’ pajjiżi
     terzi biex tkopri l-kostijiet kollha mġarrba għar-rikonoxximent u t-twettiq tal-kompiti tagħha
     fir-rigward ta’ CCPs ta’ pajjiżi terzi.
     L-Artikolu 25d tal-EMIR jagħti s-setgħa lill-Kummissjoni li tadotta att delegat sabiex
     tispeċifika aktar it-tipi ta’ tariffi, il-materji li għalihom huma dovuti t-tariffi, l-ammont tat-
     tariffi u l-mod kif it-tariffi għandhom jitħallsu minn CCPs ta’ pajjiżi terzi li japplikaw għar-
     rikonoxximent u minn CCPs ta’ pajjiżi terzi rikonoxxuti.
     L-att delegat għandu jiġi adottat skont l-Artikolu 82 tal-EMIR u l-Artikolu 290 tat-Trattat
     dwar il-Funzjonament tal-Unjoni Ewropea.

     2.       KONSULTAZZJONIJIET QABEL L-ADOZZJONI TAL-ATT
     Aspetti proċedurali
     Fit-3 ta’ Mejju 2019, il-Kummissjoni talbet lill-ESMA għall-opinjonijiet tagħha (“parir
     tekniku”) dwar att delegat tal-Kummissjoni li jispeċifika aktar it-tariffi li għandhom jiġu
     imposti fuq CCPs ta’ pajjiżi terzi li għandhom jiġu adottati skont l-Artikolu 25d(3) tal-EMIR.
     L-ESMA wettqet konsultazzjoni pubblika dwar l-abbozz ta’ parir tekniku tagħha mid-29 ta’
     Mejju sad-29 ta’ Lulju 2019. Disgħa (9) mir-rispondenti tal-konsultazzjoni taw rispons
     pubbliku, rispondenti oħrajn wieġbu fuq bażi kunfidenzjali. Ir-risposti mhux kunfidenzjali

     1
            ĠU L 201, 27.7.2012, p. 1.
     2
            ĠU L 322, 12.12.2019, p. 1.

MT                                                   1                                                    MT
 ---pagebreak---      għall-konsultazzjoni huma ppubblikati fuq is-sit web tal-ESMA3. L-ESMA bagħtet il-parir
     tekniku tagħha lill-Kummissjoni fil-11 ta’ Novembru 2019.
     Fil-21 ta’ Ottubru 2019, il-Kummissjoni kkonsultat lill-Grupp ta’ Esperti tal-Kumitat
     Ewropew tat-Titoli (EGESC) dwar il-kontenut proviżorju ta’ dan l-att delegat. L-EGESC
     huwa magħmul minn rappreżentanti tal-Istati Membri, tal-Bank Ċentrali Ewropew, tas-
     Segretarjat tal-Kumitat tal-Parlament Ewropew għall-Affarijiet Ekonomiċi u Monetarji, u tal-
     ESMA.
     B’konformità mal-Linji Gwida għal Regolamentazzjoni Aħjar, l-abbozz ta’ att delegat ġie
     ppubblikat fuq il-Portal għal Regolamentazzjoni Aħjar għal perjodu ta’ rispons pubbliku ta’
     erba’ ġimgħat bejn il-11 ta’ Ġunju u d-9 ta’ Lulju 2020. Waslu 2 tweġibiet. It-tweġibiet
     jinsabu fis-sit web tal-Kummissjoni4: Barra minn hekk, l-ESMA pprovdiet ukoll aktar rispons
     tekniku.
     Fehmiet tal-partijiet ikkonċernati
     Bħala riżultat tal-konsultazzjonijiet imsemmija hawn fuq kif ukoll tal-kontribuzzjonijiet ad
     hoc, il-Kummissjoni rċeviet firxa wiesgħa ta’ fehmiet dwar il-kontenut tal-att delegat. Dawn
     il-fehmiet prinċipalment esprimew il-ħtieġa li tiġi żgurata l-proporzjonalità tat-tariffi għall-
     kompiti mwettqa u għall-fatturat tas-CCPs, il-ħtieġa li jiġi żgurat li t-tariffi jkunu prevedibbli,
     u l-ħtieġa għat-trasparenza u l-ġustifikazzjonijiet tat-tariffi.
     Ħtieġa li tiġi żgurata l-proporzjonalità tat-tariffi għall-kompiti mwettqa u għall-fatturat tas-
     CCPs
     Il-biċċa l-kbira tal-partijiet ikkonċernati appoġġaw l-istruttura tat-tariffi, b’tariffa bażika ta'
     rikonoxximent li għandha titħallas mis-CCPs ta’ pajjiżi terzi kollha li japplikaw għal
     rikonoxximent, tariffa ta’ rikonoxximent addizzjonali għas-CCPs tal-Grad 2, tariffa separata
     għal talba ta’ konformità komparabbli minn CCPs ta’ Grad 2 flimkien ma’ tnaqqis possibbli
     tat-tariffa ta' rikonoxximent u tnaqqis fit-tariffa annwali, u tariffi annwali differenzjati ta’
     CCP tal-Grad 1 u ta’ CCP tal-Grad 2. Ħafna partijiet ikkonċernati qablu wkoll li jenħtieġ li s-
     CCPs li jsiru CCPs tal-Grad 2 iħallsu tariffa supplimentari li tirrifletti d-differenza bejn it-
     tariffi tal-Grad 1 u l-Grad 2. Il-partijiet ikkonċernati appoġġaw ukoll il-prinċipju li t-tariffi
     annwali fis-sena ta’ rikonoxximent jiġu kkalkulati b’mod proporzjonali mal-perjodu ta’ żmien
     li jkun fadal sa tmiem is-sena kalendarja.
     Filwaqt li xi partijiet ikkonċernati qiesu li EUR 50 000 għal tariffa ta’ rikonoxximent u EUR
     50 000 għal tariffi annwali għal CCPs tal-Grad 1 kienu aċċettabbli, oħrajn sabu li t-tariffi
     kienu għoljin wisq, u argumentaw li dawn jistgħu jkunu ta’ ostakolu għad-dħul għal CCPs
     iżgħar. Oħrajn argumentaw li jenħtieġ li l-livell tat-tariffa ta' rikonoxximent jiddependi fuq l-
     iskop tal-applikazzjoni għar-rikonoxximent, jiġifieri jekk is-CCP għandhiex l-intenzjoni li
     toffri servizzi tal-ikklerjar fl-Unjoni jew tapplikax biss sabiex tikseb trattament ta’ benefiċċju
     skont ir-Regolament dwar ir-Rekwiżiti ta’ Kapital5. B’mod ġenerali, il-partijiet ikkonċernati
     argumentaw li jenħtieġ li t-tariffi jkunu proporzjonati għar-rwol tal-ESMA bħala superviżur
     ospitanti u mhux superviżur ewlieni. Ċerti partijiet ikkonċernati argumentaw li jenħtieġ li t-
     tariffi jiġu allinjati mat-tariffi mitluba lil CCPs f’pajjiżi terzi jew fl-Istati Membri.
     Fir-rigward tar-rekwiżit tal-EMIR li jenħtieġ li t-tariffi jkunu proporzjonati għall-fatturat tas-
     CCPs, it-tweġibiet kienu mħallta. Ċerti partijiet ikkonċernati appoġġaw li l-kostijiet ikunu

     3
            https://www.esma.europa.eu/press-news/consultations/esma-fees-third-country-ccps-under-emir-22
     4
            https://ec.europa.eu/info/law/better-regulation/have-your-say/initiatives/12446-Fees-to-be-charged-to-
            third-country-central-counterparties
     5
            ĠU L 176, 27.6.2013, p. 1.

MT                                                        2                                                          MT
 ---pagebreak---      maqsuma b’mod ugwali bejn CCPs tal-Grad 2, u argumentaw li d-dħul ma jirriflettix
     neċessarjament l-isforzi ta’ superviżjoni meħtieġa. Oħrajn argumentaw li r-rekwiżit ta’
     fatturat fl-Artikolu 25d tal-EMIR ma setax jiġi injorat. Minn naħa waħda, ċerti partijiet
     ikkonċernati kienu favur il-ħtieġa li jitqies il-fatturat relatat mas-servizzi tal-ikklerjar
     ipprovdut lill-membri tal-ikklerjar tal-Unjoni jew lill-kontropartijiet jew għall-istrumenti
     finanzjarji f’muniti tal-Unjoni. Min-naħa l-oħra, ċerti partijiet ikkonċernati oħra nnutaw il-
     kumplessità u l-piż amministrattiv assoċjati mal-ġbir u l-ipproċessar tal-informazzjoni
     meħtieġa għall-valutazzjoni tal-fatturat relatat mas-servizzi tal-ikklerjar fl-Unjoni jew fil-
     muniti tal-Unjoni, filwaqt li ma jirriflettux b’mod preċiż id-daqs tas-CCPs.
     Il-biċċa l-kbira tal-partijiet ikkonċernati appoġġaw tnaqqis fit-tariffa annwali għas-CCPs tal-
     Grad 2 li jingħataw konformità komparabbli, bl-argument favur tnaqqis differenzjat skont l-
     ambitu tal-konformità komparabbli, madankollu parti kkonċernata waħda nnotat ir-riskju ta’
     distorsjoni tal-kundizzjonijiet ekwivalenti tal-kompetizzjoni.
     Il-biċċa l-kbira tal-partijiet ikkonċernati opponew bil-qawwa tariffa speċifika għall-irtirar tar-
     rikonoxximent. Għalkemm, il-partijiet ikkonċernati ġeneralment qablu li t-tariffi ta’
     rikonoxximent ma jiġux rimborżati f’każ li l-applikazzjoni tiġi rtirata, tal-inqas mhux b’mod
     sħiħ.
     Ħtieġa li tiġi żgurata l-prevedibbiltà tat-tariffi
     Il-partijiet ikkonċernati argumentaw li jenħtieġ li t-tariffi ta’ rikonoxximent jitħallsu wara l-
     gradazzjoni tas-CCPs, jew fuq ir-rikonoxximent jew f’pagamenti parzjali fuq il-kisba ta’
     stadji importanti speċifikati predefiniti. Il-partijiet ikkonċernati appoġġaw il-proposta li t-
     tariffi annwali jridu jitħallsu minn qabel, jew l-aktar tard fl-ewwel kwart tas-sena kalendarja li
     magħha huma relatati. Fl-istess ħin, bosta partijiet ikkonċernati enfasizzaw il-ħtieġa ta’
     prevedibbiltà u xi partijiet ikkonċernati enfasizzaw li t-tariffi annwali jridu jiġu stabbiliti
     biżżejjed minn qabel biex is-CCPs ikunu jistgħu jinkluduhom fil-baġits tagħhom. Xi partijiet
     ikkonċernati argumentaw ukoll li jenħtieġ li t-tariffi jiġu imposti biss mid-dħul fis-seħħ tal-atti
     delegati li jippermettu lill-ESMA li tiggrada u tirrikonoxxi s-CCPs skont il-qafas stabbilit fir-
     Regolament (UE) 2019/2099. Ċerti partijiet ikkonċernati argumentaw li jenħtieġ li t-tariffi ta’
     rikonoxximent ma jitħallsux minn CCPs li diġà huma rikonoxxuti mill-ESMA meta jidħol fis-
     seħħ ir-Regolament (UE) 2019/2099.
     Ħtieġa li jiġu pprovduti trasparenza u ġustifikazzjoni tat-tariffi
     Ħafna partijiet ikkonċernati talbu għal aktar trasparenza u ġustifikazzjonijiet dwar il-kostijiet
     tal-ESMA u l-ħtieġa ta’ riżorsi biex twettaq il-kompiti tagħha. Ċerti partijiet ikkonċernati
     oġġezzjonaw ukoll għall-prinċipju ta’ finanzjament tal-ESMA b’tariffi mħallsa minn CCPs, li
     jallegaw kunflitt ta’ interess fid-determinazzjoni tas-CCPs ta’ pajjiżi terzi bħala tal-Grad 2
     biex tespandi r-riżorsi u l-attivitajiet tagħha kemm fir-rigward ta’ CCPs ta’ pajjiżi terzi kif
     ukoll ta’ CCPs stabbiliti fl-Unjoni.

     3.       VALUTAZZJONI TAL-IMPATT
     Il-Kummissjoni trid tispeċifika aktar it-tipi ta’ tariffi, il-materji li għalihom huma dovuti t-
     tariffi, l-ammont tat-tariffi u l-mod kif it-tariffi għandhom jitħallsu minn CCPs ta’ pajjiżi terzi
     li japplikaw għar-rikonoxximent u li huma rikonoxxuti. Skont l-Artikolu 25d, jenħtieġ li t-
     tariffi jkunu proporzjonati mal-fatturat tas-CCPs u jkopru l-kostijiet kollha mġarrba mill-
     ESMA għar-rikonoxximent u għat-twettiq tal-kompiti tagħha fir-rigward ta’ CCPs ta’ pajjiżi
     terzi skont l-EMIR.
     Kunsiderazzjonijiet tal-Kummissjoni

MT                                                        3                                                MT
 ---pagebreak---      Il-Kummissjoni qieset b’mod sħiħ ir-rappreżentazzjonijiet kollha li rċeviet, inkluż il-parir
     tekniku pprovdut mill-ESMA u t-tweġibiet għall-konsultazzjoni pubblika tal-ESMA, ir-
     rispons li wasal mingħand l-EGESC, kif ukoll input ieħor ipprovdut lill-Kummissjoni mill-
     partijiet ikkonċernati. Fuq din il-bażi, il-Kummissjoni qed tipproponi l-adozzjoni, skont l-
     Artikolu 25d(3) tal-EMIR, ta’ dan l-att delegat li jkompli jispeċifika t-tipi ta’ tariffi, il-materji
     li għalihom huma dovuti t-tariffi, l-ammonti tat-tariffi u l-mod kif it-tariffi għandhom jitħallsu
     minn CCPs ta’ pajjiżi terzi.
     Dan l-att delegat jiddevja mill-parir tekniku li rċeviet l-ESMA b’ċerti modi sabiex itejjeb il-
     proporzjonalità u l-prevedibbiltà tat-tariffi: it-tariffi ta’ rikonoxximent huma fuq total aktar
     baxx minħabba li l-kostijiet relatati mal-konformità komparabbli se jkunu koperti minn tariffa
     ta’ rikonoxximent addizzjonali imposta fuq CCPs tal-Grad 2; il-konformità komparabbli ma
     tirriżultax fi tnaqqis għat-tariffi annwali tas-CCP tal-Grad 2, peress li l-ESMA tibqa’
     responsabbli għas-superviżjoni tas-CCPs tal-Grad 2 fuq bażi kontinwa, kemm jekk tingħata l-
     konformità komparabbli kif ukoll jekk le; It-tariffi annwali ta’ CCP tal-Grad 1 jiġu stabbiliti
     kull sena abbażi tal-baġit ibbażat fuq l-attività tal-ESMA; u tariffi annwali ta’ CCP tal-Grad 2
     se jqisu l-fatturat tas-CCPs.
     Il-parir tekniku tal-ESMA jivvaluta bir-reqqa l-impatt tal-alternattivi differenti kkunsidrati fil-
     parir. F’dan l-isfond u filwaqt li jitqies li fil-prinċipju jenħtieġ li d-devjazzjonijiet tal-
     Kummissjoni jnaqqsu l-piż amministrattiv u l-kostijiet għal CCPs ta’ pajjiżi terzi meta
     mqabbla mal-parir tekniku tal-ESMA, il-Kummissjoni ma ħejjietx valutazzjoni tal-impatt
     separata. Madankollu, din it-Taqsima u t-Taqsima 3.2 hawn taħt tivvaluta l-impatti pożittivi u
     negattivi tal-bidliet introdotti mill-Kummissjoni u tanalizza l-kostijiet u l-benefiċċji tal-miżuri
     proposti.
     Data kwantitattiva dwar il-kostijiet u l-benefiċċji hija limitata u mhux dejjem tista’ tiġi
     żvelata minħabba n-natura kunfidenzjali tagħha. L-ESMA talbet data kwantitattiva bħala parti
     mill-konsultazzjoni pubblika tagħha iżda rċeviet rispons limitat ħafna. Fi kwalunkwe każ, id-
     differenzi fost is-CCPs ta’ pajjiżi terzi huma tali li l-kostijiet u l-benefiċċji tal-bidliet se
     jvarjaw b’mod konsiderevoli, pereżempju skont kemm l-informazzjoni tkunx diġà disponibbli
     pubblikament jew tkunx diġà ġiet ipprovduta lill-ESMA jew skont id-daqs u l-kumplessità ta’
     CCP ta’ pajjiż terz.
     Proporzjonalità
     It-tariffi jenħtieġ li jkunu bbażati fuq il-kostijiet u l-kompiti tal-ESMA, li huwa żgurat f’dan l-
     att delegat f’diversi modi.
     L-ewwel nett, il-Kummissjoni tipproponi tariffi differenzjati għal CCPs tal-Grad 1 u tal-Grad
     2. Dan jirrifletti l-kompiti differenti tal-ESMA u għalhekk il-kostijiet relatati ma’ CCPs tal-
     Grad 1 u tal-Grad 2. Pereżempju, filwaqt li l-ESMA se jkollha tivverifika l-kompletezza tal-
     applikazzjonijiet, tabbozza deċiżjonijiet u tivvaluta l-importanza sistemika kemm ta’ CCPs
     tal-Grad 1 kif ukoll tal-Grad 2 li japplikaw għar-rikonoxximent, il-valutazzjoni tal-konformità
     mar-rekwiżiti ta’ rikonoxximent addizzjonali fl-Artikolu 25 (2b) tal-EMIR u t-talbiet għal
     konformità komparabbli se joħolqu kostijiet addizzjonali fir-rigward ta’ CCPs tal-Grad 2.
     Barra minn hekk, għas-CCPs ta’ pajjiżi terzi rikonoxxuti kollha, xi kompiti se jkunu l-istess
     għal CCPs tal-Grad 1 u tal-Grad 2 (ir-rieżami perjodiku tal-gradazzjoni, arranġamenti ta’
     kooperazzjoni ma’ superviżuri ta’ pajjiżi terzi, monitoraġġ ta’ żviluppi regolatorji u
     superviżorji f’pajjiżi terzi), madankollu, l-ESMA se jkollha l-kompitu addizzjonali għal CCPs
     tal-Grad 2 li tissorvelja fuq bażi kontinwa l-konformità tagħhom mar-rekwiżiti stabbiliti fl-
     Artikolu 16 u t-Titoli IV u V tar-Regolament (UE) Nru 648/2012, inkluż permezz tal-
     konformità komparabbli, fejn tingħata. L-approċċ li jiġu applikati tariffi differenzjati ġie
     appoġġat mill-Istati Membri fl-EGESC. L-alternattiva proposta minn xi partijiet ikkonċernati,

MT                                                    4                                                      MT
 ---pagebreak---      jiġifieri li s-CCPs kollha jikkontribwixxu b’mod ugwali għall-kostijiet tal-ESMA, ma tidhirx
     li tkun xierqa, peress li s-CCPs tal-Grad 1, li huma inqas sistemiċi għall-UE u għall-Istati
     Membri tagħha, iħallsu l-kostijiet ogħla tar-rikonoxximent u s-superviżjoni ta’ CCPs tal-Grad
     2, li huma sistemiċi għall-Unjoni jew għal wieħed jew aktar mill-Istati Membri tagħha.
     It-tieni nett, il-Kummissjoni tipproponi struttura ta’ tariffi sempliċi, li timminimizza t-tipi
     differenti ta’ tariffi disponibbli għal dak li huwa strettament meħtieġ. Din l-istruttura tat-tariffi
     jenħtieġ li tikkonsisti biss minn tariffi ta' rikonoxximent u minn tariffi annwali, li jirriflettu r-
     rekwiżit ġuridiku fl-EMIR.
     Il-Kummissjoni temmen li jenħtieġ li t-tariffi ta’ rikonoxximent ikopru l-kostijiet
     amministrattivi ta’ rikonoxximent (pereżempju l-ipproċessar tal-fajls), il-kostijiet tal-
     gradazzjoni u, għal CCPs tal-Grad 2, il-kostijiet tal-valutazzjoni tar-rekwiżiti ta’
     rikonoxximent stabbiliti fl-Artikolu 25(2b) tal-EMIR u l-konformità komparabbli, jekk issir
     applikazzjoni għalihom fil-waqt tar-rikonoxximent.
     Jenħtieġ li t-tariffi bażiċi ta’ rikonoxximent jitħallsu mis-CCPs kollha meta japplikaw għar-
     rikonoxximent. Jenħtieġ li dawn jirriflettu l-kompiti amministrattivi bażiċi li għandhom
     jitwettqu mill-ESMA meta tivvaluta talba għal rikonoxximent ta’ CCP ta’ pajjiż terz. Jenħtieġ
     li jirriflettu wkoll il-fatt li l-ESMA trid tiġbor u tanalizza l-informazzjoni pprovduta mis-CCPs
     ta’ pajjiżi terzi biex tiddetermina jekk humiex tal-Grad 1 jew tal-Grad 2.
     Minbarra t-tariffa bażika ta' rikonoxximent, jenħtieġ li CCPs tal-Grad 2 iħallsu tariffa ta’
     rikonoxximent supplimentari ta’ “żieda”. Din it-tariffa addizzjonali ta' rikonoxximent jenħtieġ
     li titħallas ukoll minn CCPs rikonoxxuti li jsiru CCPs tal-Grad 2, jew wara l-gradazzjoni
     inizjali ta’ CCPs rikonoxxuti wara d-dħul fis-seħħ tar-Regolament (UE) 2019/2099, jew wara
     rieżami perjodiku sussegwenti. Din it-tariffa tirrifletti l-informazzjoni addizzjonali li trid
     tinġabar u tiġi analizzata mill-ESMA għal CCPs tal-Grad 2, u tinkludi l-kostijiet relatati mal-
     valutazzjoni ta’ konformità komparabbli. L-inklużjoni tal-valutazzjoni ta’ konformità
     komparabbli fit-tariffa ta' rikonoxximent toffri diversi vantaġġi, bħas-sempliċità (kważi s-
     CCPs tal-Grad 2 kollha huma mistennija li japplikaw għall-konformità komparabbli minħabba
     l-benefiċċji li toffri) u s-sinerġiji sostanzjali fil-valutazzjoni tar-rekwiżiti ta’ rikonoxximent
     (b’mod partikolari fejn hemm kundizzjonijiet) u l-konformità komparabbli.
     It-tariffi annwali jenħtieġ li jitħallsu wkoll mis-CCPs kollha ta’ pajjiżi terzi. Madankollu,
     jenħtieġ li t-tariffa għal CCPs tal-Grad 1 u t-tariffa għal CCPs tal-Grad 2 ikunu differenti. It-
     tariffi annwali tal-ESMA se jkunu bbażati fuq il-programm ta’ ħidma tagħha u l-kostijiet
     mistennija, u għalhekk se jkunu proporzjonati mal-livell ta’ attività tagħha. Il-kostijiet relatati
     mal-valutazzjoni ta’ konformità komparabbli wara l-mument tar-rikonoxximent jenħtieġ li
     jkunu koperti mit-tariffi annwali. Kwalunkwe talba bħal din hija mistennija li tkun
     eċċezzjonali, peress li huwa probabbli ħafna li s-CCPs jitolbu konformità komparabbli fiż-
     żmien tal-applikazzjoni għar-rikonoxximent minħabba l-benefiċċji tagħha għas-CCPs tal-
     Grad 2. Barra minn hekk, il-kunċett ta’ kwalunkwe tnaqqis potenzjali huwa qarrieqi minħabba
     li skont l-EMIR, l-ESMA tibqa’ responsabbli għas-superviżjoni kontinwa tal-konformità tas-
     CCPs mar-rekwiżiti ta’ rikonoxximent, kemm jekk tingħata l-konformità komparabbli kif
     ukoll jekk le.
     Fl-aħħar nett, rigward it-tariffi annwali fis-sena ta’ rikonoxximent, il-Kummissjoni tipproponi
     li jiġu kkalkulati dawk it-tariffi annwali bħala proporzjon tat-tariffi ta’ rikonoxximent bażiċi u
     addizzjonali imposti fuq CCPs tal-Grad 1 u tal-Grad 2.
     Tariffi proporzjonati għall-fatturat
     L-Artikolu 25d tal-EMIR jirrikjedi li t-tariffi imposti fuq CCPs ta’ pajjiżi terzi jkunu
     proporzjonati mal-fatturat.

MT                                                    5                                                      MT
 ---pagebreak---      Sabiex ikun hemm konformità ma’ dak ir-rekwiżit b’mod proporzjonat, jeħtieġ li jiġu
     kkunsidrati diversi aspetti. Minn naħa waħda, hemm kostijiet involuti għal CCPs ta’ pajjiżi
     terzi biex jipprovdu informazzjoni annwali dwar fatturat li tkun rilevanti u komparabbli ma’
     CCPs ta’ pajjiżi terzi oħra. Għalhekk, fil-prinċipju, jenħtieġ li t-tariffa tirrifletti b’mod preċiż
     id-daqs tas-CCPs ta’ pajjiżi terzi fil-kuntest tal-EMIR mingħajr ma jinħoloq piż żejjed fuq is-
     CCPs biex jipprovdu l-informazzjoni jew fuq l-ESMA biex tanalizzaha. Jenħtieġ li l-mod kif
     il-fatturat jiġi rifless fit-tariffa jkun komparabbli wkoll bejn is-CCPs ta’ pajjiżi terzi u jrid iqis
     li tali CCPs huma stabbiliti f’ġurisdizzjonijiet differenti bi prattiki tal-kontabbiltà li jistgħu
     jvarjaw ukoll.
     F’dan ir-rigward, jistgħu jitqiesu diversi modi differenti ta' kejl għal fatturat: dħul globali u
     totali ta’ CCP mil-linji kollha tan-negozju tagħha; dħul globali tas-CCPs minn servizzi tal-
     ikklerjar; jew dħul ta’ CCP minn servizzi tal-ikklerjar iġġenerati fl-Unjoni jew fir-rigward ta’
     strument finanzjarju f’muniti tal-Unjoni. Jenħtieġ li d-dħul globali u totali jkun relattivament
     sempliċi biex jinstab, pereżempju f’rapporti annwali. Madankollu, jista’ jkun eċċessiv li
     wieħed jasal biex iħares lejn id-dħul totali, peress li dawn jistgħu jinkludu dħul minn linji ta’
     negozju għajr l-ikklerjar, skont l-istruttura korporattiva tas-CCPs. F’dan ir-rigward, it-tqabbil
     tad-dħul tas-CCPs minn servizzi tal-ikklerjar b’mod ġenerali (pereżempju tariffi tas-sħubija u
     tariffi tal-ikklerjar, nett tal-kostijiet tat-tranżazzjonijiet) jidher aktar xieraq fil-kuntest tal-
     EMIR.
     Jekk inħarsu lejn id-dħul minn servizzi tal-ikklerjar iġġenerati fl-Unjoni jew fir-rigward ta’
     strument finanzjarju f’muniti tal-Unjoni, dan jista’ jammonta wkoll għal kriterji xierqa biex
     jiġi rifless il-fatturat. Madankollu, din l-informazzjoni mhijiex faċilment disponibbli. Dan
     jista’ jinvolvi piż amministrattiv sinifikanti għal CCPs ta’ pajjiżi terzi biex jipprovdu tali
     informazzjoni b’mod standardizzat, u biex l-ESMA tanalizzaha. Il-Kummissjoni għalhekk
     tipproponi li tqabbel id-dħul globali tas-CCPs minn servizzi tal-ikklerjar bħala indikatur
     xieraq biex jiġi rifless il-fatturat fit-tariffi li jridu jitħallsu minn CCPs ta’ pajjiżi terzi. Sabiex
     jiġi ssimplifikat u jitnaqqas il-piż tar-rappurtar, il-Kummissjoni tipproponi li tħares lejn id-
     dħul fis-sena ta’ rappurtar l-aktar reċenti tas-CCP, minkejja l-fatt li s-snin ta’ rappurtar u l-
     istandards ta’ kontabilità jistgħu jvarjaw bejn is-CCPs. Jenħtieġ li l-informazzjoni rilevanti
     tkun disponibbli minnufih għas-CCPs, u possibbilment anki tkun ċifra pubblika fir-rapporti
     annwali.
     Sabiex jiġi standardizzat aktar il-paragun bejn CCPs ta’ pajjiżi terzi u titjieb il-prevedibbiltà,
     il-Kummissjoni tipproponi li tintroduċi firxiet li fihom CCPs tal-Grad 2 se jintalbu jħallsu l-
     istess tariffa. B’dak il-mod, it-tariffi jistgħu jirriflettu l-fatturat tas-CCPs b’mod fattibbli
     mingħajr ma jirriżultaw f’tariffa inġusta li tiġi imposta minħabba tqabbil mhux perfett ta’
     fatturat.
     Il-kompiti annwali fir-rigward tas-CCPs rikonoxxuti tal-Grad 1 u l-Grad 2 huma
     konsiderevolment differenti. Filwaqt li l-kompiti tal-ESMA fir-rigward tas-CCPs tal-Grad 2
     huma akbar u aktar kumplessi, il-kompiti tal-ESMA fir-rigward tas-CCPs tal-Grad 1 se jkunu
     relattivament standardizzati fis-CCPs tal-Grad 1, irrispettivament mid-daqs tagħhom.
     Għalhekk, il-fatturat jenħtieġ li ma jkunx rifless fit-tariffi annwali għal CCPs tal-Grad 1 bl-
     istess mod bħas-CCPs tal-Grad 2. It-tariffi annwali ta’ CCP tal-Grad 1 huma mistennija li
     jkunu sostanzjalment inqas mit-tariffi imposti fuq CCP tal-Grad 2, u b’hekk jirriflettu l-
     fatturat aktar baxx tas-CCPs tal-Grad 1.
     Barra minn hekk, peress li huwa mistenni li se jkun hemm aktar CCPs tal-Grad 1 minn CCPs
     tal-Grad 2, il-piż amministrattiv għall-ESMA, kif ukoll għal CCPs ta’ pajjiżi terzi, se jkun
     rifless aħjar jekk il-fatturat ikun użat b’mod espliċitu biss għall-kalkolu tat-tariffi fir-rigward
     ta’ CCPs tal-Grad 2.

MT                                                     6                                                       MT
 ---pagebreak---      Il-Kummissjoni għalhekk tqis xieraq li tipprevedi tariffa annwali fissa għal CCPs tal-Grad 1,
     li tirrifletti l-kostijiet tal-ESMA marbuta mal-attività tas-CCPs tal-Grad 1 maqsuma b’mod
     ugwali bejn is-CCPs tal-Grad 1 rikonoxxuti kollha.
     Għal CCPs tal-Grad 2, il-Kummissjoni tqis li jenħtieġ li t-tariffi annwali jiġu stabbiliti fi
     proporzjon espliċitu għall-fatturat tas-CCPs, li jirrifletti l-kostijiet mistennija tal-ESMA għal
     CCPs tal-Grad 2. Għal raġunijiet ta’ sempliċità u sabiex jitnaqqas l-impatt ta’ nuqqas
     potenzjali ta’ komparabbiltà, jenħtieġ li CCPs tal-Grad 2 jinqasmu f’żewġ gruppi wesgħin li
     jirriflettu l-fatturat dinji tagħhom dovut mill-forniment ta’ servizzi ta’ kklerjar. Is-CCPs fl-
     istess grupp jintalbu jħallsu l-istess tariffa annwali, iżda minflok ma jinqasmu l-kostijiet
     b’mod ugwali bejn is-CCPs kollha ta’ pajjiżi terzi, is-CCPs fil-firxa ta’ isfel jiġu attribwiti piż
     ta’ fatturat ta’ 1,0 u CCPs fl-ogħla piż ta’ fatturat ta’ 1,2.
     Prevedibbiltà
     Il-partijiet ikkonċernati argumentaw li jenħtieġ li t-tariffi (1) sa fejn ikun possibbli, ikunu
     prevedibbli għal CCPs ta’ pajjiżi terzi, u (2) ma japplikawx b’mod retroattiv.
     Fir-rigward tat-tariffi ta’ rikonoxximent, il-kompiti u x-xogħol huma, fil-biċċa l-kbira,
     prevedibbli. Bħala tali, jenħtieġ li t-tariffi ta’ rikonoxximent (jiġifieri kemm it-tariffa ta'
     rikonoxximent bażika kif ukoll it-tariffa addizzjonali ta’ rikonoxximent “supplimentari” għal
     CCPs tal-Grad 2) jiġu stabbiliti fl-att delegat ibbażat fuq l-esperjenza u l-aspettattivi
     preċedenti tal-ESMA kif rifless fil-programm ta’ ħidma tagħha u fil-baġit ibbażat fuq l-
     attività. Din toffri prevedibbiltà ċara lis-CCPs ta’ pajjiżi terzi.
     Fir-rigward tat-tariffi annwali, jenħtieġ li jintlaħaq bilanċ bejn il-kisba tal-istess grad ta’
     prevedibbiltà filwaqt li jiġi żgurat li t-tariffi jirriflettu l-kostijiet tal-ESMA li twettaq il-
     kompiti annwali tagħha (pereżempju ż-żamma ta’ arranġamenti ta’ kooperazzjoni ma’
     superviżuri ta’ pajjiżi terzi, il-monitoraġġ ta’ żviluppi regolatorji u superviżorji, ir-rieżami tal-
     gradazzjoni, is-superviżjoni fuq bażi kontinwa ta’ CCPs tal-Grad 2). F’konformità mal-
     approċċ użat għal repożitorji tat-tranżazzjonijiet u għal aġenziji ta' klassifikazzjoni tal-kreditu,
     u sabiex it-tariffa tkun tirrifletti l-kostijiet imġarrba mill-ESMA, jenħtieġ li t-tariffi annwali
     jiġu stabbiliti kull sena fuq il-bażi tal-programm ta’ ħidma u l-baġit ibbażat fuq l-attività tal-
     ESMA. Dan l-approċċ jenħtieġ li japplika kemm għal CCPs tal-Grad 1 kif ukoll għal dawk
     tal-Grad 2. Proposti minn xi wħud biex jiġu ffissati t-tariffi annwali tal-Grad 1 fl-att delegat
     filwaqt li t-tariffi annwali tas-CCPs tal-Grad 2 jiġu varjati għandhom ir-riskju li CCPs tal-
     Grad 2 potenzjalment jissussidjaw b’mod trasversali t-tariffi aktar baxxi ta’ CCPs tal-Grad 1
     (u viċi versa). Dan jista’ jiġi evitat jekk it-tariffi annwali għal CCPs tal-Grad 1 u tal-Grad 2
     jiġu determinati kull sena abbażi tal-programm ta’ ħidma u l-baġit tal-ESMA.
     Il-proċedura għall-iffissar tat-tariffi annwali hija trasparenti u prevedibbli. L-ESMA
     tippreżenta l-programm ta’ ħidma annwali tagħha flimkien mal-kostijiet stmati tagħha u l-
     abbozz tal-baġit f’Settembru ta’ kull sena. Dan jagħti l-ewwel indikazzjoni tal-livelli tat-
     tariffi. Il-baġit approvat jiġi ppubblikat fuq is-sit web tal-ESMA u fil-Ġurnal Uffiċjali tal-UE
     fil-bidu tas-sena kalendarja li magħha huwa relatat. L-ESMA se tkun meħtieġa tibgħat noti ta’
     debitu lil CCPs ta’ pajjiżi terzi li jispeċifikaw l-ammont tat-tariffa annwali ta’ 30 jum
     kalendarju qabel id-data ta’ skadenza.
     Trasparenza u ġustifikazzjoni tat-tariffi
     L-Artikolu 25d tal-EMIR jeħtieġ li l-ESMA timponi tariffi fuq CCPs ta’ pajjiżi terzi biex
     tkopri l-kostijiet kollha mġarrba minnha għar-rikonoxximent u t-twettiq tal-kompiti tagħha
     fir-rigward ta’ CCPs ta’ pajjiżi terzi skont l-EMIR. Madankollu, jenħtieġ li t-tariffi jkunu
     limitati għal kostijiet imġarrba fir-rigward ta’ CCPs ta’ pajjiżi terzi, u jenħtieġ li ma jkoprux
     kostijiet għal kompiti mwettqa fir-rigward ta’ CCPs stabbiliti fl-Unjoni, li jkunu koperti minn

MT                                                    7                                                      MT
 ---pagebreak---      kontribuzzjonijiet mill-awtoritajiet pubbliċi nazzjonali u sussidji mill-Unjoni. Barra minn
     hekk, il-baġit tal-ESMA huwa stabbilit b’rabta mal-livell mistenni ta’ attività fir-rigward ta’
     CCPs tal-Grad 1 u tal-Grad 2 fis-sena li ġejja. Fi kliem ieħor, it-tariffi jintalbu biex ikopru l-
     kostijiet mistennija tal-ESMA, u mhux biex jespandu l-attività tagħha. L-ESMA hija awtorità
     pubblika u, bħala tali, taħt l-ogħla livell ta’ skrutinju. Il-baġit jiġi awditjat kull sena mill-Qorti
     Ewropea tal-Awdituri.
     It-tariffi jenħtieġ li jkunu kkalibrati bir-reqqa sabiex jiġu evitati bilanċi baġitarji strutturali —
     defiċits jew surpluses. Għalkemm l-ESMA hija mistennija li tislet it-tagħlimiet għas-snin li
     ġejjin u tikkalibra mill-ġdid il-baġits tagħha fejn id-defiċits jew is-surpluses huma ripetuti jew
     sinifikanti, ma jinġabru l-ebda tariffi addizzjonali biex ikopru d-defiċits, u s-surpluses ma
     jitħallsux lura.
     Il-partijiet ikkonċernati talbu wkoll li jkun hemm aktar similarità mat-tariffi mitluba minn
     regolaturi u kontrolluri oħra. L-awtoritajiet fil-Kanada, f'Hong Kong, fl-Awstralja u
     f'Singapore jitolbu tariffi ta’ livelli li jvarjaw lil CCPs domestiċi u barranin. Fir-Renju Unit, it-
     tariffi ta’ awtorizzazzjoni imposti fuq is-CCPs tar-Renju Unit ivarjaw bejn wieħed u ieħor
     bejn EUR 5 500 u EUR 330 000. Fl-Unjoni, l-awtoritajiet Żvediżi jitolbu tariffi ta’
     awtorizzazzjoni lil CCPs domestiċi li jvarjaw bejn madwar EUR 6 300 u EUR 820 000, u l-
     awtoritajiet fil-Ġermanja, fi Spanja, fil-Greċja u fil-Polonja jitolbu wkoll tariffi ta’
     awtorizzazzjoni lil CCPs domestiċi (bejn EUR 4 500 u EUR 150 000, skont l-awtorità).
     Awtoritajiet ta’ Stati Membri oħra ma jitolbux tariffi ta’ awtorizzazzjoni. Fi kwalunkwe każ,
     dawn iċ-ċifri jirriflettu wkoll il-mudelli differenti ta’ finanzjament ta’ korpi differenti
     (pereżempju mudelli ta’ finanzjament ibbażati fuq it-tariffi huma aktar komuni fl-Ewropa), kif
     ukoll l-approċċ superviżorju differenti għar-riskju u l-kostijiet amministrattivi u superviżorji.
     Skont l-informazzjoni disponibbli għall-Kummissjoni, il-livell tat-tariffi f’dan l-att delegat ma
     jkunx bla preċedent6.
     3.1. Analiżi tal-kostijiet u tal-benefiċċji
     L-ESMA se ġġarrab kostijiet assoċjati mar-rikonoxximent u l-prestazzjoni tal-kompiti tagħha
     skont l-EMIR fir-rigward ta’ CCPs ta’ pajjiżi terzi. L-EMIR jirrikjedi li l-ESMA timponi
     tariffi fuq CCPs ta’ pajjiżi terzi biex ikopru dawn il-kostijiet. Jenħtieġ li t-tariffi jkunu
     proporzjonati għall-fatturat tas-CCPs.
     Abbażi tal-informazzjoni pprovduta mill-ESMA, il-Kummissjoni vvalutat il-livell potenzjali
     ta’ xogħol involut kif ukoll is-suppożizzjonijiet sottostanti differenti. Il-Kummissjoni
     rrevediet ukoll fuq livell granulari l-istimi tal-kostijiet tal-ESMA li fuqhom huwa bbażat il-
     parir tekniku tagħha.
     Metodoloġija
     Ġew ikkunsidrati tliet (3) kategoriji ta’ kostijiet: kostijiet varjabbli speċifiċi, kostijiet varjabbli
     allokati u kostijiet fissi.
             Kostijiet varjabbli speċifiċi (ekwivalenti full-time (FTEs) għal kull CCP) ikopru
              kompiti speċifiċi għal kull CCP ta’ pajjiż terz (pereżempju r-rieżami tal-kompletezza
              ta’ applikazzjoni għar-rikonoxximent);
             Kostijiet varjabbli allokati (FTE għal kull CCP) jkopru kompiti speċifiċi li jridu
              jitwettqu mill-ESMA għas-CCPs kollha ta’ pajjiżi terzi fl-istess ġurisdizzjoni

     6
             Il-parir tekniku tal-ESMA, https://www.esma.europa.eu/sites/default/files/library/esma70-151-
             2650_final_report_on_ta_on_emir_2_2_ccp_fees.pdf

MT                                                         8                                                   MT
 ---pagebreak---               (pereżempju l-konklużjoni ta’ arranġamenti ta’ kooperazzjoni ma’ awtorità ta’ pajjiż
              terz); u
             Kostijiet fissi jkopru aspetti bħall-investiment u ż-żamma ta’ żviluppi speċifiċi fl-IT
              għas-CCPs kollha ta’ pajjiżi terzi u l-kost tal-Kumitat Superviżorju tas-CCPs, inkluż
              tal-President u taż-żewġ membri indipendenti. Dawk il-kostijiet huma stmati li
              jammontaw għal ċertu ammont li mbagħad jiġi allokat lil kull CCP
     Sabiex jiġi stabbilit il-livell ta’ tariffi bażiċi ta’ rikonoxximent u addizzjonali, il-kostijiet
     medji standard7 ta’ EUR 172 125 għal kull ekwivalenti full time (FTE) għal Aġent
     Temporanju u EUR 95 620 għal espert nazzjonali ta’ Stat Membru ssekondat lill-ESMA
     jintużaw għall-istimi. Il-kostijiet medji standard jinkludu dispożizzjonijiet għal salarji u
     allowances oħra, kontribuzzjonijiet tal-pensjoni u tal-kura tas-saħħa kif ukoll kostijiet oħra
     indispensabbli għat-twettiq tad-dmirijiet tal-membru tal-persunal rilevanti (servizzi ta’
     ġestjoni tal-faċilità, taħriġ, missjonijiet, kiri u manutenzjoni ta’ bini, sistemi/tagħmir tal-IT) u
     jieħdu inkunsiderazzjoni l-esperti nazzjonali tal-Istati Membri ssekondati lill-ESMA. Il-kost
     tal-ispejjeż ġenerali għandu jiżdied ma’ dak il-kost medju għal kull FTE. Il-kostijiet għall-
     President u l-membri indipendenti tal-Kumitat Superviżorju tas-CCPs huma stmati għal
     madwar EUR 1 miljun fis-sena, li minnhom proporzjon jenħtieġ li jkun kopert minn tariffi
     mħallsa minn CCPs ta’ pajjiżi terzi. Barra minn hekk, l-investiment f’għodda tal-IT speċifika
     li tiddomina l-mandat il-ġdid fir-rigward tas-CCPs ta’ pajjiżi terzi se jkun sinifikanti.
     Il-livelli ta’ tariffi proposti f’dan l-att delegat huma bbażati fuq diversi suppożizzjonijiet
     ewlenin dwar il-kostijiet li huma konformi ma’ dawk użati mill-ESMA fil-parir tekniku
     tagħha, b’mod partikolari:
             l-għadd ta’ CCPs ta’ pajjiżi terzi li se japplikaw għal rikonoxximent u li se jkunu
              rikonoxxuti skont l-EMIR 2.2 u li se jkun gradati bħala Grad 1 jew Grad 2. Biex tiġi
              ttestjata din is-suppożizzjoni, il-Kummissjoni wettqet diversi xenarji differenti
              b’numri differenti ta’ CCPs gradati bħala tal-Grad 1 jew tal-Grad 2; madankollu l-
              impatt ġenerali fuq il-livell tat-tariffi kien negliġibbli;
             l-allokazzjoni tal-kostijiet fissi hija maqsuma b’mod ugwali: il-kost għal kull CCP
              tal-Grad 1 u għal kull CCP tal-Grad 2 ikun l-istess f’sena partikolari; kif ukoll
             il-Kumitat Superviżorju tas-CCPs se jiffoka l-biċċa l-kbira tal-ħin tiegħu fuq CCPs
              ta’ pajjiżi terzi (ir-rikonoxximent, il-gradazzjoni u mbagħad is-superviżjoni tagħhom)
              - u għalhekk parti kbira tal-kostijiet għall-President u l-membri indipendenti jenħtieġ
              li tiġi allokata lil CCPs ta’ pajjiżi terzi.
     Tariffi ta' rikonoxximent
     Il-Kummissjoni tqis li l-kostijiet biex jiġu pproċessati l-applikazzjonijiet għar-rikonoxximent
     (il-valutazzjoni tal-kompletezza tal-applikazzjoni, it-talba għal informazzjoni addizzjonali
     jekk ikun meħtieġ, l-abbozzar tad-deċiżjoni) u l-kostijiet relatati mal-gradazzjoni ta’ CCPs ta’
     pajjiżi terzi jkunu ta’ madwar EUR 50 000. Skont il-kalkoli tal-Kummissjoni abbażi tal-
     kostijiet deskritti hawn fuq, dan jikkorrispondi għal madwar 2 FTEs għal perjodu ta’ xahar u
     nofs, kif ukoll allokazzjoni ta’ kostijiet fissi.
     L-applikazzjonijiet għar-rikonoxximent minn CCPs tal-Grad 2 se jinvolvu kostijiet
     addizzjonali (talba għal informazzjoni addizzjonali) kif ukoll aktar xogħol sostanzjali
     (konsultazzjoni ma’ awtoritajiet ta’ pajjiżi terzi, konsultazzjoni ma’ banek ċentrali ta’

     7
            Il-kostijiet medji standard ghal kull FTE applikabbli fl-2020 għall-istima tal-kostijiet diretti għall-
            Kummissjoni Ewropea.

MT                                                        9                                                           MT
 ---pagebreak---      emissjoni, valutazzjoni tar-rekwiżiti ta’ rikonoxximent addizzjonali, inklużi l-konformità tas-
     CCPs mal-Artikolu 16 u t-Titoli IV u V tar-Regolament (UE) Nru 648/2012, il-valutazzjoni
     tat-talbiet għal konformità komparabbli) u l-involviment ogħla tal-Kumitat Superviżorju tas-
     CCPs. Il-kostijiet addizzjonali huma stmati għal EUR 360 000. Dan jikkorrispondi għal
     madwar 2 FTEs (kull sena), kif ukoll allokazzjoni ta’ kostijiet fissi, inklużi dawk tal-Kumitat
     Superviżorju tas-CCPs. L-ammont jirrifletti fost l-oħrajn approċċ aktar sempliċi u aktar
     proporzjonat għall-konformità komparabbli.
     Il-Kummissjoni għalhekk tipproponi tariffa ta’ rikonoxximent bażika ta’ EUR 50 000 li
     għandha tiġi imposta fuq is-CCPs kollha ta’ pajjiżi terzi li japplikaw għar-rikonoxximent, u
     tariffa ta’ rikonoxximent addizzjonali ta’ EUR 360 000 li għandha tiġi ddebitata lil CCPs tal-
     Grad 2.
     Tariffi annwali
     Il-Kummissjoni tipproponi li t-tariffi annwali kemm għal CCPs tal-Grad 1 kif ukoll għal dawk
     tal-Grad 2 jiġu ddeterminati kull sena abbażi tal-programm ta’ ħidma u l-baġit annwali tal-
     ESMA.
     Il-baġit tal-ESMA huwa bbażat fuq il-kostijiet għal kull attività. Il-baġit jidentifika il-kostijiet
     għall-għadd ta’ FTEs meħtieġa biex jitwettqu l-kompiti tal-ESMA, il-loġistika relatata, il-
     kostijiet tal-IT, tal-komunikazzjoni u dawk ġenerali, kif ukoll il-kostijiet fissi. L-
     implimentazzjoni korretta tal-baġit hija awditjata mill-Qorti Ewropea tal-Awdituri. It-tariffi
     annwali determinati fuq din il-bażi għalhekk jiżguraw li l-kostijiet ikunu trasparenti u li t-
     tariffi jkunu allinjati mal-kostijiet tal-ESMA.
     Jenħtieġ li t-tariffi annwali għal CCPs tal-Grad 1 u tal-Grad 2 ikopru:
             attivitajiet li jkunu għaddejjin, bħas-superviżjoni kontinwa ta’ CCPs ta’ pajjiżi terzi,
              il-kooperazzjoni ma’ awtoritajiet ta’ pajjiżi terzi u l-monitoraġġ ta’ żviluppi
              regolatorji u superviżorji f’pajjiżi terzi;
             attivitajiet perjodiċi, bħar-rieżami regolari tal-gradazzjoni tas-CCPs (kif meħtieġ fl-
              EMIR) u l-valutazzjonijiet meħtieġa f’każ ta’ estensjoni tal-attivitajiet jew tas-
              servizzi;
             l-allokazzjoni tal-kost fiss (IT, Kumitat Superviżorju tas-CCPs).
     Għal CCPs tal-Grad 1, il-Kummissjoni tikkalkula t-tariffa annwali totali għal madwar EUR
     50 000 għal kull CCP. Dan huwa konformi mal-istimi tal-ESMA pprovduti fil-parir tekniku.
     Madankollu, huwa importanti li jiġi enfasizzat li dan mhuwiex ammont annwali fiss iżda
     marbut mal-kompiti u l-kostijiet assoċjati ma’ CCPs tal-Grad 1. Bħala tali, it-tariffi annwali
     għal CCPs tal-Grad 1 se jvarjaw maż-żmien.
     Għal CCPs tal-Grad 2, il-Kummissjoni tassumi li l-kompiti ta’ superviżjoni se jkunu l-istess
     għall-ESMA irrispettivament minn jekk is-CCP tkunx ingħatat konformità komparabbli jew
     le. Sabiex jirriflettu l-fatturat, CCPs tal-Grad 2 se jitqiegħdu f’wieħed minn żewġ gruppi.
     Is-CCPs huma probabbli li jgħaddu l-kostijiet tagħhom - fi gradi differenti u b’modi differenti
     - lill-membri tal-ikklerjar u lill-klijenti tagħhom, u fi kwalunkwe każ jenħtieġ li l-ammont jiġi
     kkumpensat mill-benefiċċji li jirriżultaw mill-aċċess għall-membri tal-ikklerjar tal-Unjoni u ċ-
     ċentri tan-negozjar u t-trattament benefiċjarju skont ir-Regolament dwar ir-Rekwiżiti ta'
     Kapital.
     3.2. Proporzjonalità
     Dan ir-Regolament jistabbilixxi t-tariffi li għandhom jitħallsu minn CCPs ta’ pajjiżi terzi,
     filwaqt li jispeċifika t-tipi tagħhom, il-materji li għalihom huma dovuti, l-ammonti tat-tariffi u

MT                                                   10                                                     MT
 ---pagebreak---      l-mod kif għandhom jitħallsu. L-objettiv tat-tariffi huwa li jkopru b’mod sħiħ il-kostijiet tal-
     ESMA għar-rikonoxximent u t-twettiq tal-kompiti tagħha fir-rigward ta’ CCPs ta’ pajjiżi terzi
     skont l-EMIR. Jenħtieġ li t-tariffi jkunu kkalibrati bir-reqqa biex ikopru l-kostijiet kollha tal-
     ESMA, mingħajr ma jirriżultaw f’surpluses jew defiċits tal-baġit. Filwaqt li t-tariffi jenħtieġ li
     jkunu proporzjonati għall-fatturat tas-CCPs, l-implimentazzjoni tagħhom jenħtieġ li ma
     tirriżultax f’piżijiet żejda fuq CCPs ta’ pajjiżi terzi jew fuq l-ESMA. It-tariffi stabbiliti f’dan l-
     att delegat jilħqu dawn l-objettivi u għalhekk huma proporzjonati.
     Fid-dawl ta’ dan ta’ hawn fuq, dan l-att delegat jiżgura l-applikazzjoni proporzjonata tal-
     EMIR, u b’hekk qies il-prinċipju tal-proporzjonalità.
     3.3. Sussidjarjetà
     Dan l-att delegat jistabbilixxi t-tariffi li jenħtieġ li l-ESMA timponi fuq is-CCPs ta’ pajjiżi
     terzi biex ikopru l-kostijiet tagħha għat-twettiq tal-kompiti tagħha b’rabta ma’ dawn is-CCPs
     skont l-EMIR. L-Istati Membri ma jistgħux jieħdu azzjonijiet biex jistabbilixxu tariffi li l-
     ESMA jenħtieġ li timponi fuq CCPs ta’ pajjiżi terzi. Dan l-att delegat jikkumplimenta l-
     EMIR, filwaqt li jirrispetta l-prinċipju tal-proporzjonalità kif stabbilit hawn fuq, u għalhekk
     huwa konformi mal-prinċipju tas-sussidjarjetà.

     4.       ELEMENTI ĠURIDIĊI TAL-ATT DELEGAT
     Il-Kapitolu I tar-regolament delegat propost jistabbilixxi t-tipi ta’ tariffi li għandhom jitħallsu
     lil CCPs ta’ pajjiżi terzi:
             L-Artikolu 1 jispeċifika t-tariffi ta’ rikonoxximent bażiċi ta’ darba li għandhom
              jintalbu mis-CCPs ta’ pajjiżi terzi kollha li japplikaw għar-rikonoxximent,
              indipendentement mill-importanza sistemika tagħhom għall-Unjoni jew l-Istati
              Membri tagħha (paragrafu 1), kif ukoll it-tariffi addizzjonali ta’ rikonoxximent ta’
              darba li għandhom ikunu imposti fuq CCPs ta’ pajjiżi terzi li huma sistemikament
              importanti biex ikopru l-kostijiet żejda biex jiġu pproċessati tali applikazzjonijiet (il-
              paragrafu 2);
             L-Artikolu 2 jispeċifika kif jiġu ddeterminati t-tariffi annwali li jridu jitħallsu lil
              CCPs ta’ pajjiżi terzi rikonoxxuti skont l-importanza sistemika tas-CCPs abbażi tal-
              kostijiet mistennija tal-ESMA u l-baġit ibbażat fuq l-attività tagħha;
             L-Artikolu 3 jispeċifika kif għandhom jiġu kkalkulati t-tariffi annwali (imnaqqsa) li
              jridu jitħallsu lil CCPs ta’ pajjiżi terzi fis-sena li fiha jiġu rikonoxxuti;
             L-Artikolu 4 jispeċifika kif għandu jitqies il-fatturat ta’ CCPs sistemikament
              importanti għall-iskop tal-istabbiliment tat-tariffi annwali imposti fuqhom.
     Il-Kapitolu II jiddefinixxi l-modalitajiet ta’ ħlas u l-prinċipju tan-nuqqas ta’ ħlas lura tat-
     tariffi, b’mod partikolari:
             L-Artikolu 5 jispeċifika l-modalitajiet ġenerali tal-ħlas: il-ħlasijiet iridu jsiru f’euro u
              għandhom jiġu imposti penali f’każ ta’ ħlas tard;
             L-Artikolu 6 jispeċifika l-modalitajiet ta’ ħlas għal tariffi ta’ rikonoxximent u li
              għandhom jitħallsu qabel ma l-ESMA twettaq valutazzjoni dwar jekk ir-rekwiżiti ta’
              rikonoxximent humiex issodisfati u jekk humiex rimborżati;
             L-Artikolu 7 jispeċifika l-modalitajiet ta’ ħlas għal tariffi annwali u li għandhom
              jitħallsu qabel is-sena kalendarja li magħha huma relatati u li ma jiġux rimborżati.
     Il-Kapitolu III jipprevedi d-dispożizzjonijiet tranżitorji u finali:

MT                                                    11                                                      MT
 ---pagebreak---         L-Artikolu 8 jispeċifika l-modalitajiet ta’ ħlas għat-tariffi ta’ rikonoxximent għal
         CCPs ta’ pajjiżi terzi li jkunu applikaw għar-rikonoxximent qabel id-dħul fis-seħħ
         tal-att delegat;
        L-Artikolu 9 jispeċifika t-tariffi annwali interim li għandhom jitħallsu mis-CCPs
         rikonoxxuti qabel id-dħul fis-seħħ tar-Regolament (UE) 2019/2099 li jemenda l-
         EMIR;
        L-Artikolu 10 jistabbilixxi d-data tad-dħul fis-seħħ tal-att delegat.

MT                                             12                                               MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                  ta’ 14.7.2020

     li jissupplimenta r-Regolament (UE) Nru 648/2012 tal-Parlament Ewropew u tal-Kunsill
             fir-rigward tat-tariffi imposti mill-Awtorità Ewropea tat-Titoli u s-Swieq lil
                            kontropartijiet ċentrali stabbiliti f’pajjiżi terzi

                                           (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) Nru 648/2012 tal-Parlament Ewropew u tal-Kunsill
     tal-4 ta’ Lulju 2012 dwar derivati OTC, kontropartijiet ċentrali u repożitorji tad-data dwar it-
     tranżazzjonijiet8, u b’mod partikolari l-Artikolu 25d(3) tiegħu,
     Billi:
     (1)      L-Artikolu 25d tar-Regolament (UE) Nru 648/2012 jirrikjedi li l-Awtorità Ewropea
              tat-Titoli u s-Swieq (“ESMA”) timponi kontropartijiet ċentrali (“CCPs”) ta’ pajjiżi
              terzi assoċjati mal-applikazzjonijiet għar-rikonoxximent skont l-Artikolu 25 ta’ dan ir-
              Regolament u t-tariffi annwali assoċjati mat-twettiq tal-kompiti tagħha f’konformità
              ma’ dan ir-Regolament fir-rigward ta’ CCPs ta’ pajjiżi terzi rikonoxxuti. L-Artikolu
              25d(2) tar-Regolament (UE) Nru 648/2012 jirrikjedi li tali tariffi jkunu proporzjonati
              mal-fatturat tas-CCP ikkonċernata u jkopru l-kostijiet kollha mġarrba mill-ESMA
              għar-rikonoxximent u għat-twettiq tal-kompiti tagħha fir-rigward tas-CCP ta’ pajjiż
              terz f’konformità ma’ dan ir-Regolament.
     (2)      It-tariffi    assoċjati  mal-applikazzjonijiet     għar-rikonoxximent      (“tariffi ta’
              rikonoxximent”) jenħtieġ li jiġu imposti fuq CCPs ta’ pajjiżi terzi biex ikopru l-
              kostijiet tal-ESMA għall-ipproċessar ta’ applikazzjonijiet għar-rikonoxximent, inklużi
              l-kostijiet għall-verifika li l-applikazzjonijiet ikunu kompluti, għat-talba għal
              informazzjoni addizzjonali, għall-abbozzar ta’ deċiżjonijiet u kostijiet relatati mal-
              valutazzjoni tal-importanza sistemika ta’ CCPs ta’ pajjiżi terzi (“gradazzjoni”). Għal
              CCPs li huma sistemikament importanti jew li x’aktarx isiru sistemikament importanti
              għall-istabbiltà finanzjarja tal-Unjoni jew ta’ wieħed jew aktar mill-Istati Membri
              tagħha u li huma rikonoxxuti mill-ESMA f’konformità mal-Artikolu 25(2b) tar-
              Regolament (UE) Nru 648/2012 (“CCPs tal-Grad 2”), il-kostijiet addizzjonali
              jiġġarrbu mill-ESMA. Dawn il-kostijiet addizzjonali jiġġarrbu mill-ESMA meta tiġi
              vvalutata l-konformità mal-kundizzjonijiet tar-rikonoxximent stabbiliti fl-Artikolu
              25(2b) tar-Regolament (UE) Nru 648/2012 u jekk, billi tikkonforma mal-qafas legali
              applikabbli ta’ pajjiż terz, CCP tistax titqies li tissodisfa l-konformità mar-rekwiżiti
              stabbiliti fl-Artikolu 16 u t-Titoli IV u V tar-Regolament (UE) Nru 648/2012
              (“konformità komparabbli”). Il-kostijiet assoċjati mal-applikazzjonijiet li jsiru mis-
              CCPs tal-Grad 2 għalhekk ikunu ogħla minn dawk assoċjati mal-applikazzjonijiet
              magħmula minn CCPs ta’ pajjiżi terzi li mhumiex meqjusa bħala sistemikament
     8
              ĠU L 201, 27.7.2012, p. 1.

MT                                                     13                                                MT
 ---pagebreak---            importanti jew li x’aktarx isiru sistemikament importanti għall-istabbiltà finanzjarja
           tal-Unjoni jew ta’ wieħed jew aktar mill-Istati Membri tagħha (“CCPs tal-Grad 1”).
     (3)   Filwaqt li jenħtieġ li tiġi imposta tariffa ta' rikonoxximent bażika lis-CCPs kollha ta’
           pajjiżi terzi li japplikaw għar-rikonoxximent skont l-Artikolu 25 tar-Regolament (UE)
           Nru 648/2012, jenħtieġ li tiġi imposta tariffa addizzjonali fuq CCPs tal-Grad 2 biex
           tkopri l-kost addizzjonali mġarrab mill-ESMA bħala parti mill-proċess ta’
           applikazzjoni. Jenħtieġ li t-tariffa addizzjonali ta' rikonoxximent tiġi imposta wkoll
           fuq CCPs diġà rikonoxxuti, l-ewwel darba li l-ESMA tiddetermina jekk għandhomx
           jiġu gradati bħala CCPs tal-Grad 2 wara r-rieżami tal-importanza sistemika tagħhom
           skont l-Artikolu 25(5) jew l-Artikolu 89(3c) tar-Regolament (UE) Nru 648/2012.
     (4)   It-tariffi annwali jridu jintalbu wkoll lis-CCPs ta’ pajjiżi terzi rikonoxxuti biex ikopru
           l-kostijiet tal-ESMA għat-twettiq tal-kompiti tagħha skont ir-Regolament (UE) Nru
           648/2012 fir-rigward ta’ dawn is-CCPs. Għal CCPs tal-Grad 1 u tal-Grad 2, dawk il-
           kompiti jinkludu r-rieżami perjodiku tal-importanza sistemika tas-CCPs skont l-
           Artikolu 25(5) tar-Regolament (UE) Nru 648/2012, l-implimentazzjoni u ż-żamma ta’
           arranġamenti ta’ kooperazzjoni ma’ awtoritajiet ta’ pajjiżi terzi u l-monitoraġġ ta’
           żviluppi regolatorji u superviżorji f’pajjiżi terzi. Għal CCPs tal-Grad 2, l-ESMA hija
           wkoll meħtieġa li tissorvelja fuq bażi kontinwa l-konformità ta' dawn is-CCPs mar-
           rekwiżiti stabbiliti fl-Artikolu 16 u t-Titoli IV u V tar-Regolament (UE) Nru 648/2012,
           inkluż permezz tal-konformità komparabbli, fejn tingħata. Huwa għalhekk xieraq li
           tariffi annwali differenti japplikaw għal CCPs tal-Grad 1 u tal-Grad 2.
     (5)   Jenħtieġ li r-rikonoxximent u t-tariffi annwali stabbiliti f’dan ir-Regolament ikopru l-
           kostijiet li l-ESMA tistenna li ġġarrab meta tipproċessa applikazzjonijiet għal
           rikonoxximent abbażi tal-esperjenza tagħha fit-twettiq ta’ kompiti fir-rigward ta’
           CCPs ta’ pajjiżi terzi u entitajiet taħt superviżjoni oħra kif ukoll abbażi tal-kostijiet
           mistennija tagħha kif iddikjarat fil-baġit annwali tagħha bbażat fuq l-attività.
     (6)   Il-kompiti mwettqa mill-ESMA skont ir-Regolament (UE) Nru 648/2012 fir-rigward
           ta’ CCPs rikonoxxuti tal-Grad 1 se jkunu fil-biċċa l-kbira l-istess għal kull CCP tal-
           Grad 1 indipendentement mid-daqs tagħhom. Għalhekk huwa xieraq li l-kostijiet
           imġarrba mill-ESMA fir-rigward tas-CCPs tal-Grad 1 rikonoxxuti jiġu koperti billi tiġi
           imposta tariffa annwali tal-istess ammont fuq kull CCP tal-Grad 1 rikonoxxuta. Fir-
           rigward ta’ CCPs tal-Grad 2 rikonoxxuti, sabiex tiġi żgurata allokazzjoni ġusta ta’
           tariffi li, fl-istess ħin, tirrifletti l-isforz amministrattiv reali meħtieġ mill-ESMA għat-
           twettiq tal-kompiti tagħha fir-rigward ta’ kull CCP tal-Grad 2, jenħtieġ li t-tariffi
           annwali jqisu wkoll il-fatturat tas-CCP tal-Grad 2.
     (7)   It-tariffi annwali imposti fuq CCPs ta’ pajjiżi terzi għall-ewwel sena li fiha huma
           rikonoxxuti skont l-Artikolu 25 tar-Regolament (UE) Nru 648/2012 jenħtieġ li jkunu
           proporzjonati għall-parti ta’ dik is-sena li matulha l-ESMA twettaq kompiti
           f’konformità ma’ dan ir-Regolament fir-rigward ta’ dawk is-CCPs. L-istess prinċipju
           jenħtieġ li japplika għas-sena li fiha CCP li hija rikonoxxuta bħala CCP tal-Grad 1,
           tkun gradata għall-ewwel darba bħala CCP tal-Grad 2 skont l-Artikolu 25(5) ta’ dan ir-
           Regolament.
     (8)   Biex jiġi żgurat il-finanzjament f’waqtu tal-kostijiet imġarrba mill-ESMA fir-rigward
           ta’ applikazzjonijiet għar-rikonoxximent magħmula skont l-Artikolu 25 tar-
           Regolament (UE) Nru 648/2012, jenħtieġ li t-tariffi ta’ rikonoxximent jitħallsu lill-
           ESMA qabel l-ipproċessar tal-applikazzjonijiet għar-rikonoxximent jew il-valutazzjoni
           ta’ jekk CCPs tal-Grad 2 jikkonformawx mar-rekwiżiti ta’ rikonoxximent stabbiliti fl-
           Artikolu 25(2b) tar-Regolament (UE) Nru 648/2012. Sabiex jiġi żgurat il-finanzjament

MT                                                 14                                                     MT
 ---pagebreak---             f’waqtu tal-kostijiet imġarrba mill-ESMA fit-twettiq tal-kompiti tagħha fir-rigward ta’
            CCPs ta’ pajjiżi terzi rikonoxxuti, jenħtieġ li t-tariffi annwali jitħallsu fil-bidu tas-sena
            kalendarja li jkunu relatati magħha. It-tariffi annwali fl-ewwel sena ta’ rikonoxximent
            jenħtieġ li jitħallsu ftit wara l-adozzjoni ta’ deċiżjonijiet ta’ rikonoxximent.
     (9)    Sabiex jiġu skoraġġuti applikazzjonijiet ripetuti jew bla bażi, jenħtieġ li t-tariffi ta’
            rikonoxximent ma jiġux rimborżati f’każ fejn applikant jirtira l-applikazzjoni tiegħu.
            Peress li x-xogħol amministrattiv meħtieġ fil-każ ta’ applikazzjoni għar-rikonoxximent
            li tiġi rrifjutata huwa l-istess bħal dak meħtieġ fil-każ ta’ applikazzjoni li tiġi aċċettata,
            jenħtieġ li t-tariffi ta’ rikonoxximent ma jiġux rimborżati jekk ir-rikonoxximent jiġi
            rifjutat.
     (10)   Kwalunkwe kost imġarrab mill-ESMA wara d-dħul fis-seħħ tar-Regolament (UE)
            2019/2099 fir-rigward ta’ CCPs ta’ pajjiżi terzi li diġà ġew rikonoxxuti f’konformità
            mal-Artikolu 25 tar-Regolament (UE) Nru 648/2012 qabel [Uffiċċju tal-
            Pubblikazzjonijiet, jekk jogħġobkom daħħlu d-data tad-dħul fis-seħħ ta’ dan ir-
            Regolament] jenħtieġ li jkun kopert minn tariffi. Tali CCPs ta’ pajjiżi terzi jenħtieġ
            għalhekk li jkunu meħtieġa jħallsu tariffa annwali interim għall-2020 u għal kull sena
            sussegwenti sakemm jitwettaq ir-rieżami tal-importanza sistemika tagħhom skont l-
            Artikolu 89(3c) tar-Regolament (UE) Nru 648/2012.
     (11)   Jenħtieġ li dan ir-Regolament Delegat jidħol fis-seħħ b’urġenza biex jiżgura li l-
            ESMA tkun iffinanzjata b’mod xieraq u f’waqtu wara d-dħul fis-seħħ tar-Regolament
            (UE) 2019/2099,
     ADOTTAT DAN IR-REGOLAMENT:
                                               KAPITOLU I

                                                 TARIFFI

                                                 Artikolu 1

                                         Tariffi ta' rikonoxximent
     1.      CCP stabbilita f’pajjiż terz li tapplika għar-rikonoxximent skont l-Artikolu 25 tar-
             Regolament (UE) Nru 648/2012 għandha tħallas tariffa bażika ta’ rikonoxximent ta’
             EUR 50 000.
     2.      CCP stabbilita f’pajjiż terz għandha tħallas tariffa ta’ rikonoxximent addizzjonali ta’
             EUR 360 000 meta l-ESMA tiddetermina li, skont l-Artikolu 25(2a) tar-Regolament
             (UE) Nru 648/2012, dik is-CCP hija sistemikament importanti jew x’aktarx li ssir
             sistemikament importanti għall-istabbiltà finanzjarja tal-Unjoni jew ta’ wieħed jew
             aktar mill-Istati Membri tagħha (“CCP tal-Grad 2”). CCP tal-Grad 2 għandha tħallas
             it-tariffa ta' rikonoxximent addizzjonali fi kwalunkwe wieħed mill-każijiet li ġejjin:
             (a)   is-CCP tapplika għar-rikonoxximent;
             (b)   is-CCP, meta tkun diġà rikonoxxuta skont l-Artikolu 25(2) tar-Regolament
                   (UE) Nru 648/2012, tiġi determinata li tkun CCP tal-Grad 2 wara r-rieżami
                   mwettaq mill-ESMA f’konformità mal-Artikolu 25(5) ta’ dan ir-Regolament.

MT                                                   15                                                      MT
 ---pagebreak---                                            Artikolu 2

                                        Tariffi annwali
     1.   CCP rikonoxxuta għandha tħallas tariffa annwali.
     2.   Meta CCP tiġi rikonoxxuta mill-ESMA f’konformità mal-Artikolu 25(2) tar-
          Regolament (UE) Nru 648/2012 (“CCP tal-Grad 1”), it-tariffa annwali għal kull CCP
          tal-Grad 1 għal sena partikolari (n) għandha tkun it-tariffa annwali totali maqsuma
          f’partijiet ugwali bejn is-CCPs tal-Grad 1 kollha rikonoxxuti fil-31 ta’ Diċembru tas-
          sena ta’ qabel (n-1).
          Għall-finijiet tal-ewwel subparagrafu, it-tariffa annwali totali għal sena partikolari
          (n) għandha tkun l-istima tan-nefqa relatata mal-kompiti li għandhom jitwettqu mill-
          ESMA fir-rigward ta’ CCPs tal-Grad 1 rikonoxxuti skont ir-Regolament (UE) Nru
          648/2012 kif inkluż fil-baġit tal-ESMA għal dik is-sena.
     3.   Meta CCP tiġi rikonoxxuta mill-ESMA f’konformità mal-Artikolu 25(2b) tar-
          Regolament (UE) Nru 648/2012 (“CCP tal-Grad 2”), it-tariffa annwali għal sena
          partikolari (n) għandha tkun it-tariffa annwali totali maqsuma bejn is-CCPs tal-Grad
          2 kollha rikonoxxuti fil-31 ta’ Diċembru tas-sena ta’ qabel (n-1) u mmultiplikati bil-
          piż applikabbli stabbilit skont l-Artikolu 4 ta’ dan ir-Regolament.
          Għall-finijiet tal-ewwel subparagrafu, it-tariffa annwali totali għal sena partikolari
          (n) għandha tkun l-istima tan-nefqa relatata mal-kompiti li għandhom jitwettqu mill-
          ESMA fir-rigward ta’ CCPs tal-Grad 2 rikonoxxuti skont ir-Regolament (UE) Nru
          648/2012 kif inkluż fil-baġit tal-ESMA għal dik is-sena.

                                           Artikolu 3

                          Tariffi annwali fis-sena ta’ rikonoxximent
     1.   Għas-sena li fiha CCP ta’ pajjiż terz hija rikonoxxuta mill-ESMA f’konformità mal-
          Artikolu 25 tar-Regolament (UE) Nru 648/2012, it-tariffa annwali għandha tiġi
          kkalkulata kif ġej:
          (a)   meta l-ESMA tirrikonoxxi CCP bħala CCP tal-Grad 1, it-tariffa annwali
                għandha tiġi determinata bħala l-proporzjon tat-tariffa ta’ rikonoxximent
                bażika stabbilita fl-Artikolu 1(1) ta’ dan ir-Regolament ikkalkulata skont il-
                proporzjon li ġej:
                  𝑁𝑢𝑚𝑏𝑒𝑟 𝑜𝑓 𝑐𝑎𝑙𝑒𝑛𝑑𝑎𝑟 𝑑𝑎𝑦𝑠 𝑓𝑟𝑜𝑚 𝑡ℎ𝑒 𝑑𝑎𝑡𝑒 𝑜𝑓 𝑟𝑒𝑐𝑜𝑔𝑛𝑖𝑡𝑖𝑜𝑛 𝑢𝑛𝑡𝑖𝑙 31 𝐷𝑒𝑐𝑒𝑚𝑏𝑒𝑟
                                     𝑁𝑢𝑚𝑏𝑒𝑟 𝑜𝑓 𝑐𝑎𝑙𝑒𝑛𝑑𝑎𝑟 𝑑𝑎𝑦𝑠 𝑖𝑛 𝑦𝑒𝑎𝑟
          (b)   meta l-ESMA tirrikonoxxi CCP bħala CCP tal-Grad 2, it-tariffa annwali
                għandha tiġi determinata bħala l-proporzjon tat-tariffa ta’ rikonoxximent
                addizzjonali stabbilita fl-Artikolu 1(2) ta’ dan ir-Regolament ikkalkulata skont
                il-proporzjon li ġej:
                    𝑁𝑢𝑚𝑏𝑒𝑟𝑜𝑓𝑐𝑎𝑙𝑒𝑛𝑑𝑎𝑟𝑑𝑎𝑦𝑠𝑓𝑟𝑜𝑚𝑡ℎ𝑒𝑑𝑎𝑡𝑒𝑜𝑓𝑟𝑒𝑐𝑜𝑔𝑛𝑖𝑡𝑖𝑜𝑛𝑢𝑛𝑡𝑖𝑙 31 𝐷𝑒𝑐𝑒𝑚𝑏𝑒𝑟
                                      𝑁𝑢𝑚𝑏𝑒𝑟𝑜𝑓𝑐𝑎𝑙𝑒𝑛𝑑𝑎𝑟𝑑𝑎𝑦𝑠𝑖𝑛𝑦𝑒𝑎𝑟
     2.   Meta CCP tkun ħallset tariffa annwali interim skont l-Artikolu 9 għas-sena li fiha dik
          is-CCP tkun rikonoxxuta bħala CCP tal-Grad 1, it-tariffa annwali kkalkulata skont il-
          paragrafu 1(a) ma għandhiex tiġi imposta.

MT                                             16                                                  MT
 ---pagebreak---      3.   Meta CCP tkun ħallset tariffa annwali interim skont l-Artikolu 9 jew tariffa annwali
          skont l-Artikolu 2(2) għas-sena li fiha dik is-CCP tkun rikonoxxuta bħala CCP tal-
          Grad 2, l-ammont ta’ dik it-tariffa għandu jitnaqqas mit-tariffa li għandha titħallas
          skont il-paragrafu 1(b).

                                              Artikolu 4

                           Fatturat applikabbli għal CCPs tal-Grad 2
     1.   Il-fatturat rilevanti ta’ CCP tal-Grad 2 għandu jkun id-dħul dinji tagħha dovut mill-
          forniment ta’ servizzi tal-ikklerjar (tariffi tas-sħubija u tariffi tal-ikklerjar netti mill-
          kostijiet tat-tranżazzjoni) matul is-sena finanzjarja l-aktar reċenti tas-CCP.
          CCPs tal-Grad 2 għandhom jipprovdu lill-ESMA, fuq bażi annwali, b’ċifri awditjati
          li jikkonfermaw id-dħul dinji tagħhom dovut mill-provvista ta’ servizzi ta’ kklerjar
          imsemmija fl-ewwel subparagrafu. Iċ-ċifri awditjati għandhom jiġu ppreżentati lill-
          ESMA sa mhux aktar tard mit-30 ta’ Settembru ta’ kull sena. Id-dokumenti li fihom
          ċifri awditjati għandhom jiġu pprovduti f’lingwa li hija komuni fil-qasam tas-servizzi
          finanzjarji.
          Jekk id-dħul imsemmi fl-ewwel subparagrafu jkun irrapportat f’munita oħra li ma
          tkunx l-euro, l-ESMA għandha tikkonvertihom f’euro billi tuża r-rata tal-kambju
          medja tal-euro applikabbli għall-perjodu li matulu d-dħul ikun ġie rreġistrat. Għal
          dan il-għan, għandha tintuża r-rata ta’ referenza tal-kambju tal-euro ppubblikata mill-
          Bank Ċentrali Ewropew.
     2.   Fuq il-bażi tal-fatturat iddeterminat skont il-paragrafu 1 għal sena partikolari (n), is-
          CCP għandha titqies li tappartjeni għal wieħed mill-gruppi li ġejjin:
          (a)   Grupp 1: fatturat annwali ta’ inqas minn EUR 600 miljun;
          (b)   Grupp 2: fatturat annwali ta’ EUR 600 miljun jew aktar.
          CCP tal-Grad 2 fil-Grupp 1 għandha tiġi attribwita l-piż tal-fatturat 1.
          CCP tal-Grad 2 fil-Grupp 2 għandha tiġi attribwita l-piż tal-fatturat 1,2.
     3.   Il-piż totali tal-fatturat tas-CCPs rikonoxxuti tal-Grad 2 għal sena partikolari (n)
          għandu jkun is-somma tal-piżijiet tal-fatturat iddeterminati skont il-paragrafu 2 tas-
          CCPs tal-Grad 2 rikonoxxuti mill-ESMA fil-31 ta’ Diċembru tas-sena ta’ qabel (n-1).
     4.   Għall-finijiet tal-Artikolu 2(3), il-piż applikabbli ta’ CCP tal-Grad 2 għal sena
          partikolari (n) għandu jkun il-piż ta’ fatturat tagħha ddeterminat skont il-paragrafu 2
          diviż bil-piż totali ta’ fatturat tas-CCPs rikonoxxuti tal-Grad 2 kollha ddeterminati
          skont il-paragrafu 3.
                                           KAPITOLU II

                                KUNDIZZJONIJIET TA' ĦLAS

                                              Artikolu 5

                                   Modalitajiet ġenerali ta’ ħlas
     1.   It-tariffi kollha għandhom jitħallsu f’euro.

MT                                                17                                                      MT
 ---pagebreak---      2.    Kwalunkwe ħlas tard għandu jġarrab l-imgħax ta’ inadempjenza stabbilit fl-Artikolu
           99 tar-Regolament (UE, Euratom) 2018/10469.
     3.    Il-komunikazzjonijiet bejn l-ESMA u s-CCPs ta’ pajjiżi terzi għandhom isiru
           b’mezzi elettroniċi.

                                                  Artikolu 6

                                       Ħlas tat-tariffi ta' rikonoxximent
     1.    It-tariffa ta' rikonoxximent bażika prevista fl-Artikolu 1(1) ta’ dan ir-Regolament
           għandha titħallas meta s-CCP tippreżenta l-applikazzjoni tagħha għar-rikonoxximent.
           Permezz ta’ deroga mill-ewwel subparagrafu, meta l-Kummissjoni ma tkunx adottat
           att ta’ implimentazzjoni skont l-Artikolu 25(6) tar-Regolament (UE) Nru 648/2012
           għall-pajjiż terz li fih hija stabbilita s-CCP meta s-CCP tapplika għar-rikonoxximent,
           it-tariffa ta' rikonoxximent bażika għandha titħallas mhux aktar tard mill-jum li fih
           jidħol fis-seħħ tali att ta’ implimentazzjoni.
     2.    Id-data sa meta għandha titħallas it-tariffa ta' rikonoxximent addizzjonali prevista fl-
           Artikolu 1(2) ta’ dan ir-Regolament għandha tiġi stabbilita f’nota ta’ debitu mibgħuta
           mill-ESMA lis-CCP wara t-talba tal-ESMA lis-CCP sabiex tippreżenta
           informazzjoni addizzjonali għall-valutazzjoni tal-konformità tas-CCP mar-rekwiżiti
           stabbiliti fl-Artikolu 25(2b) tar-Regolament (UE) Nru 648/2012. Id-data tal-ħlas
           għandha tipprovdi lis-CCP mill-inqas 30 jum kalendarju biex tħallas, mill-jum li fih
           l-ESMA tkun bagħtet in-nota ta’ debitu lis-CCP.
     3.    It-tariffi ta’ rikonoxximent ma għandhomx jiġu rimborżati.

                                                  Artikolu 7

                                            Ħlas tat-tariffi annwali
     1.    Il-ħlasijiet annwali previsti fl-Artikolu 2 għal sena partikolari (n) għandhom jitħallsu
           sa mhux aktar tard mill-31 ta’ Marzu tas-sena (n).
           L-ESMA għandha tibgħat noti ta’ debitu lis-CCPs rikonoxxuti kollha ta’ pajjiżi terzi
           li jispeċifikaw l-ammont tat-tariffa annwali mill-iktar tard fl-1 ta’ Marzu tas-sena (n).
     2.    L-ammont tat-tariffa annwali prevista fl-Artikolu 3 fis-sena ta’ rikonoxximent kif
           ukoll id-data sa meta trid titħallas it-tariffa annwali, għandhom jiġu ddikjarati f’nota
           ta’ debitu mibgħuta mill-ESMA lis-CCP. Id-data tal-ħlas għandha tipprovdi lis-CCP
           mill-inqas 30 jum kalendarju biex tħallas, mill-jum li fih l-ESMA tkun bagħtet in-
           nota ta’ debitu lis-CCP.
     3.    It-tariffi annwali mħallsa minn CCP ma għandhomx jiġu rimborżati.

     9
          ĠU L 193, 30.7.2018, p. 1.

MT                                                    18                                               MT
 ---pagebreak---                                            KAPITOLU III

                               Dispożizzjonijiet Tranżitorji u Finali

                                              Artikolu 8

                       Applikazzjonijiet għar-rikonoxximent diġà sottomessi
     1.      Meta CCP ta’ pajjiż terz tkun ressqet applikazzjoni għar-rikonoxximent qabel
             [Uffiċċju tal-Pubblikazzjonijiet, jekk jogħġobkom daħħlu d-data tad-dħul fis-seħħ ta’
             dan ir-Regolament], u l-ESMA tkun għadha ma adottatx deċiżjoni li tirrikonoxxi jew
             tirrifjuta r-rikonoxximent ta’ dik is-CCP, is-CCP għandha tħallas it-tariffa ta'
             rikonoxximent prevista fl-Artikolu 1(1) sa [Uffiċċju tal-Pubblikazzjonijiet: Jekk
             jogħġobkom daħħlu d-data ta’ 30 jum kalendarju mid-data tad-dħul fis-seħħ ta’ dan
             ir-Regolament].
     2.      Permezz ta’ deroga mill-paragrafu 1, meta l-ESMA tkun issospendiet l-ipproċessar
             tal-applikazzjoni għar-rikonoxximent ta’ CCP ta’ pajjiż terz qabel [Uffiċċju tal-
             Pubblikazzjonijiet, jekk jogħġobkom daħħlu d-data tad-dħul fis-seħħ ta’ dan ir-
             Regolament], is-CCP għandha tħallas it-tariffa ta' rikonoxximent prevista fl-Artikolu
             1(1) fid-data tal-ħlas iddikjarata fin-nota ta’ debitu mibgħuta mill-ESMA lis-CCP,
             wara n-notifika li l-ipproċessar tal-applikazzjoni tagħha ma jkunx għadu sospiż. Id-
             data tal-ħlas għandha tipprovdi lis-CCP mill-inqas 30 jum kalendarju biex tħallas,
             mill-jum li fih l-ESMA tkun bagħtet in-nota ta’ debitu lis-CCP.

                                              Artikolu 9

                        Tariffa annwali interim għas-CCPs diġà rikonoxxuti
     1.      CCP ta’ pajjiż terz li hija rikonoxxuta mill-ESMA f’konformità mal-Artikolu 25 tar-
             Regolament (UE) Nru 648/2012 fil-ħin li jidħol fis-seħħ dan ir-Regolament għandha
             tħallas tariffa annwali interim ta’ EUR 50 000 għall-2020 u ta’ kull sena sussegwenti
             sakemm jitwettaq ir-rieżami tal-importanza sistemika tagħha skont l-Artikolu 89(3c)
             tar-Regolament (UE) Nru 648/2012 u tkun ġiet rikonoxxuta skont l-Artikolu 25(2)
             jew l-Artikolu 25(2b) ta’ dak ir-Regolament jew ma jkunx ingħata tali
             rikonoxximent.
     2.      Il-ħlas annwali interim għall-2020 għandu jitħallas fi żmien 30 jum kalendarju mid-
             dħul fis-seħħ ta’ dan ir-Regolament. It-tariffi annwali interim għal sena oħra (n)
             għandhom jitħallsu sa mhux aktar tard mill-31 ta’ Marzu tas-sena (n).

                                             Artikolu 10

                                          Id-dħul fis-seħħ
     Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-
     Ġurnal Uffiċjali tal-Unjoni Ewropea.

MT                                               19                                                  MT
 ---pagebreak---      Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 14.7.2020

                                              Għall-Kummissjoni
                                              Il-President
                                              Ursula VON DER LEYEN

MT                                             20                                               MT